Suomen urheilu 2010

Suomen urheilu 2010 käsittelee vuoden 2010 merkittäviä uutisia ja tapahtumia suomalaisessa urheilussa. == Vuoden urheilija == Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat: Sija Urheilija Urheilumuoto 1\. Minna Kauppi Suunnistus 2\. Laura Lepistö Taitoluistelu 3\. Peetu Piiroinen Lumilautailu 4\. Sari Multala Purjehdus 5\. Tomi Tuuha Telinevoimistelu 6\. Antti Niemi Jääkiekko 7\. Robert Helenius Nyrkkeily 8\. Aino-Kaisa Saarinen Maastohiihto 9\. Tero Pitkämäki Yleisurheilu 10\. Jarkko Nieminen Tennis Lähde: Siukonen 2011, s. 18 Vuoden naisurheilijaa ei enää tästä lähtien valittu. Vuoden valmentajaksi valittiin jääkiekkovalmentaja Kai Suikkanen. == Olympialaiset == * Vancouverin talviolympialaisissa 12.–28.2. Suomi saavutti yhden hopeamitalin ja neljä pronssia.Siukonen 2011, s. 92 * Vancouverin talviparalympialaisissa 12.–21.3. Suomi saavutti yhden hopeamitalin ja yhden pronssin.Siukonen 2011, s. 96–100 == Alppihiihto == * Vancouverin talviolympialaisissa Tanja Poutiainen sijoittui pujottelussa kuudenneksi ja suurpujottelussa 13:nneksi.Siukonen 2011, s. 52 * Maailmancupissa 2009–2010 Tanja Poutiainen sijoittui yhteispisteissä 11:nneksi.Siukonen 2011, s. 96–97, 223 == Ampumahiihto == * Vancouverin talviparalympialaisissa Maija Löytynoja saavutti hopeaa liikuntavammaisten pystyhiihtäjien kolmen kilometrin takaa-ajossa.Siukonen 2011, s. 96 == Autourheilu == * Rallin maailmanmestaruussarjassa Fordilla ajanut Jari-Matti Latvala sijoittui toiseksi, hänen tallitoverinsa Mikko Hirvonen kuudenneksi ja Citroënilla ajanut Kimi Räikkönen kymmenenneksi. Latvala voitti toukokuussa ajetun Uuden-Seelannin rallin ja heinäkuun lopussa ajetun Suomen rallin sekä Hirvonen helmikuussa kauden avanneen Ruotsin rallin.Siukonen 2011, s. 80, 118–119, 158, 267 * Formula 1:n maailmanmestaruussarjassa Lotuksella ajanut Heikki Kovalainen ei yltänyt MM- pisteille. Saksaa edustanut Keke Rosbergin poika Nico Rosberg ajoi Mercedeksellä ja sijoittui MM-sarjassa seitsemänneksi.Siukonen 2011, s. 201, 267 == Jalkapallo == * Suomen miesten maajoukkue aloitti syksyllä EM-karsinnat kolmella tappiolla: vieraissa Moldovalle 2–0 ja Alankomaille 2–1 sekä kotikentällä Unkarille 1–2. Marraskuussa skottilainen päävalmentaja Stuart Baxter siirrettiin syrjään tehtävästään ja väliaikaisen valmentajansa Olli Huttusen johdolla Suomi voitti Helsingin olympiastadionilla San Marinon 8–0. Jari Litmanen teki uransa 32. maaottelumaalin ja Mikael Forssell teki kolme maalia eli hattutempun.Siukonen 2011, s. 174, 177, 191, 200, 202, 243 * Miesten Suomen-mestaruuden voitti Helsingin Jalkapalloklubi, hopeaa sai espoolainen Kuopion Palloseura ja pronssille sijoittui Turun Palloseura.Siukonen 2011, s. 194, 243–244 * Naisten Suomen-mestaruuden voitti PK-35 Vantaa, hopeaa sai Helsingin Jalkapalloklubi ja pronssille sijoittui Åland United.Siukonen 2011, s. 192, 244 == Jääkiekko == * Vancouverin talviolympialaisissa Suomi saavutti jääkiekossa kaksi pronssimitalia. Jukka Jalosen valmentama miesten joukkue voitti puolivälierissä Tšekin 2–0, hävisi välierissä Yhdysvalloille 1–6 Yhdysvaltain tehtyä ottelun alussa kuusi maalia alle 13 minuutissa ja voitti pronssiottelussa Slovakian 5–3. Pekka Hämäläisen valmentama naisten joukkue hävisi välierissä Kanadalle 0–5 ja voitti pronssiottelussa Ruotsin jatkoajalla 3–2.Siukonen 2011, s. 58–60, 86–91 * Miesten maailmanmestaruuskilpailuissa 7.–23.5. Saksassa Suomi sijoittui kuudenneksi hävittyään puolivälierissä Tšekille voittolaukauskilpailun jälkeen 1–2. Petteri Nummelin valittiin kisojen parhaaksi puolustajaksi ja tähdistökentälliseen.Siukonen 2011, s. 122, 248–249 * Antti Niemi voitti kahdeksantena suomalaisena Stanley Cupin, kun Chicago Blackhawks voitti 9.6. ratkaisevaksi jääneessä kuudennessa loppuottelussa Philadelphia Flyersin. Loppuottelut hävinneessä joukkueessa pelasivat Kimmo Timonen ja Ville Leino, joista jälkimmäinen sivusi pudotuspelien tulokkaiden piste-ennätystä 21.Siukonen 2011, s. 130, 249 == Keilailu == * Miesten maailmanmestaruuskilpailuissa 12.–22.8. Münchenissä, Saksassa Petteri Salonen, Joonas Jähi, Pasi Uotila, Osku Palermaa ja Mika Koivuniemi saavuttivat joukkuekilpailussa hopeaa. Palermaa ja Salonen sijoittuivat mastersissa jaetulle viidennelle sijalle, ja Uotila oli singlessä kuudes.Siukonen 2011, s. 166, 169–170, 255 * Naisten Euroopan-mestaruuskilpailuissa 10.–20.6. Riiassa, Latviassa Krista Pöllänen voitti kultaa mastersissa ja saavutti pronssia all eventsissä. Parikilpailussa hän saavutti hopeaa Piritta Kantolan kanssa sekä triokilpailussa pronssia Kantolan ja Hannele Impolan kanssa.Siukonen 2011, s. 134–135, 255 * Weber Cupissa 12.–14.10. Barnsleyssa, Isossa-Britanniassa Mika Koivuniemi ja Osku Palermaa kuuluivat Euroopan joukkueeseen, joka voitti Yhdysvallat pistein 17–13.Siukonen 2011, s. 256 * Henkilökohtaisessa maailmancupissa 16.–23.10. Toulonissa, Ranskassa Joonas Jähi sijoittui miesten kilpailussa neljänneksi.Siukonen 2011, s. 193, 255 * Euroopan mestarien cupissa 25.10.–1.11. Ankarassa, Turkissa Krista Pöllänen voitti naisten mestaruuden. Petri Mannonen sijoittui miesten kilpailussa kuudenneksi.Siukonen 2011, s. 196, 255 == Koripallo == * Miesten Suomen-mestaruuden vei loppuottelusarjan voitoin 3–2 voittanut Tampereen Pyrintö, hopeaa sai helsinkiläinen Torpan Pojat, ja pronssille sijoittui kouvolalaisseura Kouvot. Mestaruus oli Pyrinnölle ensimmäinen.Siukonen 2011, s. 115, 118, 258 * Naisten Suomen-mestaruuden vei kolme loppuottelua viidestä voittanut lappeenrantalainen Catz, hopeaa sai kotkalainen Peli-Karhut, ja pronssille sijoittui Espoo Team.Siukonen 2011, s. 107, 110, 259 == Käsipallo == * Miesten Suomen-mestaruuden vei kaikki kolme loppuottelua voittanut Riihimäen Cocks, hopeaa sai kauniaislainen HC West, ja pronssille sijoittui vantaalainen Atlas.Siukonen 2011, s. 113, 260 * Naisten Suomen-mestaruuden voitti Helsingin IFK, hopeaa sai Sjundeå IF ja pronssille sijoittui Grankulla IFK.Siukonen 2011, s. 114, 260 == Lentopallo == * Miesten Suomen-mestaruuden voitti oululainen Sun Volley, hopeaa sai Pielaveden Sampo ja pronssille sijoittui Raision Loimu.Siukonen 2011, s. 109–110, 261 * Naisten Suomen-mestaruuden voitti toisen peräkkäisen kerran salolainen LP Viesti, hopeaa sai hämeenlinnalainen HPK ja pronssille sijoittui Oriveden Ponnistus.Siukonen 2011, s. 107–108, 262 == Lumilautailu == * Vancouverin talviolympialaisissa Peetu Piiroinen saavutti lumikourussa hopeaa ja Markku Koski sijoittui samassa lajissa kuudenneksi.Siukonen 2011, s. 53–54 == Moottoripyöräily == * Enduron maailmanmestaruussarjassa Mika Ahola voitti kultaa Enduro 2 -luokassa ja Eero Remes sijoittui pronssille Enduro 1 -luokassa.Siukonen 2011, s. 185, 269 * Enduron joukkuemaailmanmestaruuskilpailussa eli Kuuden päivän ajossa marraskuussa Meksikossa Suomi saavutti pronssia..Siukonen 2011, s. 198, 269 * Ratamoottoripyöräilyn maailmanmestaruussarjassa Mika Kallio sijoittui MotoGP- luokan yhteispisteissä 17:nneksi ja 125-kuutioisten maailmanmestaruuden voitti suomalaista Ajo Motorsport -tallia edustava espanjalainen Marc Márquez. Pekka Päivärinta voitti sveitsiläisen Adolf Hännin kanssa sivuvaunuluokan maailmanmestaruuden.Siukonen 2011, s. 178, 199, 269 * Joonas Kylmäkorpi voitti ensimmäisenä suomalaisena maarata-ajon maailmanmestaruuden.Siukonen 2011, s. 182, 184, 268 == Moottoriveneily == * F1-veneiden maailmanmestaruussarjassa Sami Seliö voitti uransa toisen maailmanmestaruuden.Siukonen 2011, s. 211, 270 == Nyrkkeily == * Ville Piispanen voitti 18.7. Pordenonessa, Italiassa ammattinyrkkeilyn ylemmän kevyen sarjan (63,5 kg) Euroopan unionin mestaruuden viidennen erän teknisellä tyrmäyksellä Italian Emanuele De Prophetisista ja säilytti tittelin päädyttyään 27.11. Helsingissä tasapisteisiin espanjalaisen Daniel Rasillan kanssa.Siukonen 2011, s. 151Siukonen 2011, s. 205 * Robert Helenius voitti 21.8. Erfurtissa, Saksassa ammattinyrkkeilyn raskaan sarjan Euroopan unionin mestaruuden kuudennen erän teknisellä tyrmäyksellä Ranskan Gregory Tonysta.Siukonen 2011, s. 170 Hän puolusti titteliään 27.11. Helsingissä voittamalla ruotsalaisen Attila Levinin kehätuomarin keskeytyksellä toisessa erässä. == Pikaluistelu == * Vancouverin talviolympialaisissa Mika Poutala johti 500 metrin kilpailua ensimmäisen luistelun jälkeen mutta jäi lopulta viidenneksi 0,03 sekunnin päähän pronssimitalista. Hän sijoittui 1 000 metrillä kahdeksanneksi.Siukonen 2011, s. 55–56, 81 == Pohjoismaiset hiihtolajit == * Vancouverin talviolympialaisissa Aino-Kaisa Saarinen saavutti pronssia perinteisen hiihtotavan 30 kilometrin yhteislähtökilpailussa sekä Pirjo Murasen, Virpi Kuitusen ja Riitta-Liisa Roposen kanssa 4 × 5 kilometrin viestissä. Yhdistelmäkilpailussa hän sijoittui viidenneksi. Roponen oli vapaan hiihtotavan 10 kilometrillä kuudes ja Kuitunen perinteisen tyylin sprintissä yhdeksäs. Miesten viestijoukkue sijoittui viidenneksi. Kalle Lassila oli sprintissä sekä Lasse Paakkonen ja Ville Nousiainen parisprintissä kymmenes. Janne Ahonen sijoittui normaalimäessä sekä Matti Hautamäki, Janne Happonen, Kalle Keituri ja Harri Olli joukkuemäessä neljänneksi. Yhdistetyssä Hannu Manninen oli suurmäen kilpailussa neljäs ja Anssi Koivuranta suurmäen kilpailussa kahdeksas, ja yhdistetyn joukkuekilpailussa Suomi sijoittui seitsemänneksi.Siukonen 2011, s. 50–52 * Vancouverin talviparalympialaisissa Ilkka Tuomisto saavutti pronssia liikuntavammaisten pystyhiihtäjien yhden kilometrin sprintissä.Siukonen 2011, s. 100 == Purjehdus == * Laser Radial -luokan maailmanmestaruuskilpailuissa heinäkuussa Largsissa, Skotlannissa Sari Multala voitti kultaa ja Tuula Tenkanen sijoittui kymmenenneksi.Siukonen 2011, s. 149, 278 == Ringette == * Maailmanmestaruuskilpailut pelattiin 1.–6.11. Hakametsän jäähallissa Tampereella. Suomi voitti kultaa voitettuaan Kanadan kaksiosaisen loppuottelun ensimmäisessä osassa maalein 6–5 Kirsi Pukkilan tehtyä voittomaalin jatkoajalla ja toisessa osassa maalein 6–3. Mestarijoukkueen päävalmentaja oli Virpi Karjalainen. Turnauksen arvokkaimpana pelaajana palkittiin Salla Kyhälä. Tähdistökentälliseen valittiin suomalaisista Kyhälän lisäksi hyökkääjä Anne Pohjola, puolustaja Jonna Ruotsalainen ja maalivahti Heidi Ahlberg.Siukonen 2011, s. 197–198, 284 == Salibandy == * Miesten maailmanmestaruuskilpailut järjestettiin 4.–11.12. Helsingissä ja Vantaalla. Petteri Nykyn valmentama Suomi voitti kultaa voitettuaan välierissä Tšekin 6–1 ja loppuottelussa Ruotsin 6–2. Suomalaisista turnauksen tähdistökentälliseen valittiin puolustaja Juha Kivilehto sekä hyökkääjät Mika Kohonen ja Tero Tiitu.Siukonen 2011, s. 211–212, 285 == Suunnistus == * Maailmanmestaruuskilpailuissa 8.–15.8. Trondheimissa, Norjassa Minna Kauppi voitti kultaa keskimatkalla ja viestissä, jossa muut suunnistajat olivat Anni-Maija Fincke ja Merja Rantanen. Sprintissä Kauppi sijoittui neljänneksi ja pitkällä matkalla viidenneksi. Keskimatkalla Fincke oli kuudes. Suomalaismiehistä kahdeksanneksi sijoittuivat Pasi Ikonen keskimatkalla ja Mats Haldin pitkällä matkalla.Siukonen 2011, s. 164, 166–168, 291 * Maailmancupin yhteispisteissä Minna Kauppi sijoittui neljänneksi ja Anni-Maija Fincke yhdeksänneksi.Siukonen 2011, s. 190, 291 * Tiomila-viestissä 1.–2.5. Finspångissa, Ruotsissa miesten viestin voitti Kalevan Rasti.Siukonen 2011, s. 116, 292 * Jukolan viesti kilpailtiin 19.–20.6. Hyvinkäällä ja mukana oli yli 15 000 suunnistajaa. Norjalaisseura Halden SK:n voittamassa miesten viestissä Kalevan Rasti sijoittui toiseksi ja Vaajakosken Terä kolmanneksi. Tampereen Pyrintö voitti Venlojen viestin.Siukonen 2011, s. 135–136, 292 == Taitoluistelu == * Vancouverin talviolympialaisissa Laura Lepistö sijoittui kuudenneksi ja Kiira Korpi 11:nneksi naisten yksinluistelussa.Siukonen 2011, s. 56–57 * Maailmanmestaruuskilpailuissa 22.–28.3. Torinossa, Italiassa Laura Lepistö saavutti pronssia. Tämä oli kaikkien aikojen ensimmäinen suomalaismitali naisten yksinluistelussa. Kiira Korpi sijoittui 19:nneksi ja Ari-Pekka Nurmenkari miesten kilpailussa 24:nneksi.Siukonen 2011, s. 102, 294–295 * Euroopan-mestaruuskilpailuissa 18.–24.1. Tallinnassa, Virossa Laura Lepistö saavutti hopeaa ja Kiira Korpi sijoittui neljänneksi naisten yksinluistelussa. Susanna Pöykiö joutui selkäkipujen takia jäämään pois vapaaohjelmasta.Siukonen 2011, s. 72, 295 * Muodostelmaluistelun maailmanmestaruuskilpailuissa 9.–10.4. Colorado Springsissä, Yhdysvalloissa Suomi otti kaksoisvoiton: kultaa vei Helsingin Taitoluisteluklubin Rockettes ja hopeaa Helsingin Luistelijoiden Marigold IceUnity.Siukonen 2011, s. 107, 295 == Tennis == * Jarkko Nieminen ylsi ensimmäisenä suomalaisena nelinpelissä Grand Slam -turnauksen välieriin, kun hän saksalaisparinsa Michael Kohlmannin kanssa hävisi Australian avoimissa vasta yhdysvaltalaisparille Bob Bryan / Mike Bryan. Kaksinpelissä Nieminen selviytyi Australian avoimissa ja Wimbledonissa toiselle kierrokselle sekä hävisi avausottelunsa Ranskan avoimissa ja Yhdysvaltain avoimissa. Syys-lokakuun vaihteessa hän ylsi Bangkokin ATP-turnauksen loppuotteluun mutta hävisi sen Espanjan Guillermo García-Lópezille. Nelinpelissä Nieminen voitti heinä-elokuun vaihteessa pelatun Gstaadin ATP-turnauksen parinaan ruotsalainen Johan Brunström. Sama pari selviytyi lokakuussa Tukholman ATP-turnauksessa loppuotteluun.Siukonen 2011, s. 12, 72–73, 124, 137, 161, 172, 187–188, 194, 296–297 == Uinti == * Lyhyen radan maailmanmestaruuskilpailuissa 15.–19.12. Dubaissa, Yhdystyneissä arabiemiirikunnissa Hanna-Maria Seppälä sijoittui 100 metrin sekauinnin välierissä kymmenenneksi.Siukonen 2011, s. 214–215, 217, 299 * Pitkän radan Euroopan-mestaruuskilpailuissa 4.–15.8. Budapestissa, Unkarissa Lena Putigina sijoittui kolmen metrin ponnahduslautakilpailussa kahdeksanneksi ja saavutti saman sijan parikilpailussa Taina Karvosen kanssa. Ratauinnissa välieriin henkilökohtaisilla matkoilla ylsivät 50 metrin vapaauinnissa 12:nneksi sijoittunut Ari-Pekka Liukkonen sekä 100 metrin perhosuinnissa 15:nneksi ja 200 metrin perhosuinnissa 16:nneksi sijoittunut Emilia Pikkarainen. Naisten vapaauintiviestijoukkue Pikkarainen, Anni Alitalo, Linda Laihorinne, Marlene Niemi sijoittui 4 × 100 metrin alkuerissä 11:nneksi.Siukonen 2011, s. 166–168, 299–300 * Lyhyen radan Euroopan-mestaruuskilpailuissa 25.–28.11. Eindhovenissa, Alankomaissa naisten vapaauintiviestijoukkue Marlene Niemi, Emilia Pikkarainen, Lotta Nevalainen, Hanna-Maria Seppälä saavutti 4 × 50 metrillä pronssia. Seppälä sijoittui 100 metrin vapaauinnissa neljänneksi, Noora Laukkanen 200 metrin rintauinnissa kuudenneksi sekä Ari-Pekka Liukkonen 50 metrin vapaauinnissa kuudenneksi ja 100 metrin vapaauinnissa kahdeksanneksi. Naisten sekauintiviestijoukkue sijoittui seitsemänneksi.Siukonen 2011, s. 204–206, 300–301 == Voimistelu == * Telinevoimistelun Euroopan-mestaruuskilpailuissa 21.4.–2.5. Birminghamissa, Englannissa Tomi Tuuha voitti kultaa hypyssä.Siukonen 2011, s. 113–114, 307–308 == Yleisurheilu == * Sisäratojen maailmanmestaruuskilpailuissa 12.–14.3. Dohassa, Qatarissa Osku Torro sijoittui korkeushypyn karsinnassa 11:nneksi ja Tommi Evilä pituushypyn karsinnassa 13:nneksi.Siukonen 2011, s. 96, 309–310 * Euroopan-mestaruuskilpailuissa 26.7.–1.8. Barcelonassa, Espanjassa Suomen ainoa mitalisti oli keihäänheitossa pronssia saanut Tero Pitkämäki. Teemu Wirkkala sijoittui keihäänheitossa viidenneksi. Pituushypyssä Petteri Lax oli seitsemäs ja Tommi Evilä kymmenes. Hannu Ali-Huokuna, Joni Rautanen, Jonathan Åstrand ja Hannu Hämäläinen sijoittuivat 4 × 100 metrin viestijuoksussa seitsemänneksi Suomen-ennätyksellä 39,29. Merja Korpela sijoittui moukarinheitossa kahdeksanneksi, Minna Nikkanen seiväshypyssä yhdeksänneksi ja Olli-Pekka Karjalainen moukarinheitossa kymmenenneksi.Siukonen 2011, s. 154–155, 157–158, 160–161, 310–312 == Lähteet == * === Viitteet === Luokka:Vuoden 2010 urheilu 2010